32004L0094
L 294/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2004/94/EO НА КОМИСИЯТА
от 15 септември 2004 година
за изменение на Директива 76/768/ЕИО на Съвета по отношение на приложение IX
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/768/ЕИО на Съвета от 27 юли 1976 г. за сближаване на законодателствата на държавите-членки относно козметичните продукти (1), и по-специално член 4a, параграф 1, втора алинея от нея,
след консултации с Научния комитет по козметични продукти и нехранителни продукти, предназначени за потребители,
като има предвид, че:
(1)
Съдържанието на приложение IX към Директива 76/768/ЕИО следва да се определи с цел включване в списъка на тези алтернативни методи за тестване на животни, които са валидирани от Европейския център за валидиране на алтернативни методи (ECVAM) към Съвместния изследователски център, и които не са изброени в приложение V към Директива 67/548/ЕИО на Съвета от 27 юни 1976 г. за сближаване на законовите, подзаконовите и административните разпоредби относно класификацията, опаковането и етикетирането на опасни вещества (2).
(2)
Тъй като тестването на животни не може да се замени изцяло с алтернативен метод, в приложение IX следва да се спомене, дали алтернативният метод заменя изцяло или частично тестването на животни.
(3)
Директива 76/768/ЕИО следва да бъде съответно изменена.
(4)
В момента няма алтернативни метод валидирани от ECVAM, освен тези, изброени в списъка в приложение V към Директива 67/548/ЕИО на Съвета.
(5)
Мерките, предвидените в настоящата директива, са в съответствие със становището на Постоянния комитет по козметични продукти,
ПРИЕ НАСТОЯЩАТА ДИРЕКТИВА:
Член 1
Текстът в приложението към настоящата директива се добавя в приложение IX към Директива 76/768/ЕИО.
Член 2
1. Държавите-членки въвеждат в сила необходимите законови, подзаконови и административни разпоредби, , за да се съобразят с настоящата директива, най-късно до 21 септември 2004 г. Tе незабавно съобщават на Комисията текста на тези разпоредби и таблицата на съответствието между тези разпоредби и настоящата директива.
2. Когато държавите-членки приемат тези разпоредби, в тях се съдържа позовавaне на настоящата директива или то се извършва при официалното им публикуване. Условията и редът на позоваване се определят от държавите-членки.
3. Държавите-членки съобщават на Комисията текста на основните разпоредби от националното право, които те приемат в областта, уредена с настоящата директива.
Член 3
Настоящата директива влиза в сила на третия ден след публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 15 септември 2004 година.